text: Video: Se, svanen har fået unger
  10 maj 2016 kl. 18.29
  En knopsvane ved Slotssøen i Kolding har fået hele ni unger. 
  Mens TV SYDs storkepar Tommy og Annika tilføjer flere og flere æg til reden, så er andre fugle længere fremme i at få æggene til at blive til unger.
  Ved Slotssøen i Kolding på modsatte side af Koldinghus har en hvid knopsvane ligget på æg, og nu har arbejdet udmøntet sig i ni unger.
  Det er TV SYDs seer Lisbeth Wilger, der har filmet den tilfredse svane med dens unger. Se klippet øverst i artiklen.
  
  